b'\n_START_ARTICLE_\nNade\xc5\xbeda Starikova\n_START_SECTION_\n\xc5\xbdivljenje\n_START_PARAGRAPH_\nLeta 1985 je diplomirala na Oddelku za slavistiko Filolo\xc5\xa1ke fakultete Dr\xc5\xbeavne univerze v Moskvi in nadaljevala podiplomski \xc5\xa1tudij na Moskovskem Akademskem Institutu za slavistiko in balkanistiko. Njena magistrska naloga \xd0\xa1\xd0\xbb\xd0\xbe\xd0\xb2\xd0\xb5\xd0\xbd\xd1\x81\xd0\xba\xd0\xb8\xd0\xb9 \xd0\xb8\xd1\x81\xd1\x82\xd0\xbe\xd1\x80\xd0\xb8\xd1\x87\xd0\xb5\xd1\x81\xd0\xba\xd0\xb8\xd0\xb9 \xd1\x80\xd0\xbe\xd0\xbc\xd0\xb0\xd0\xbd 1970-\xd1\x85 \xd0\xb3\xd0\xb3. (1993) se je nana\xc5\xa1ala na slovenski zgodovinski roman v sedemdesetih letih 20. stoletja, doktorska disertacija (2007) \xd0\xa2\xd0\xb8\xd0\xbf\xd0\xbe\xd0\xbb\xd0\xbe\xd0\xb3\xd0\xb8\xd1\x8f \xd1\x81\xd0\xbb\xd0\xbe\xd0\xb2\xd0\xb5\xd0\xbd\xd1\x81\xd0\xba\xd0\xbe\xd0\xb9 \xd0\xb8\xd1\x81\xd1\x82\xd0\xbe\xd1\x80\xd0\xb8\xd1\x87\xd0\xb5\xd1\x81\xd0\xba\xd0\xbe\xd0\xb9 \xd0\xbf\xd1\x80\xd0\xbe\xd0\xb7\xd1\x8b: \xd1\x80\xd0\xbe\xd0\xbc\xd0\xb0\xd0\xbd 1920-\xd1\x85 - 1930-\xd1\x85 \xd0\xb3\xd0\xb3. pa na tipologijo slovenske zgodovinske proze: roman dvajsetih in tridesetih let 20. stoletja. Od leta 1993 sodeluje kot vi\xc5\xa1ja znanstvena sodelavka na Oddelku za sodobno literarno zgodovino ter predava slovensko knji\xc5\xbeevnost in kulturo na Filolo\xc5\xa1ki fakulteti moskovske dr\xc5\xbeavne univerze. Opravlja tudi znanstvenoraziskovalno delo na Institutu za slavistiko.\n_START_SECTION_\nDelo\n_START_PARAGRAPH_\nSeznam njenih znanstvenih del \xc5\xa1teje ve\xc4\x8d kot sto naslovov. Sodelovala je pri pripravi monografije Literarna zgodovina dr\xc5\xbeav Vzhodne Evrope po 2. svetovni vojni. Je odgovorna urednica zbornika Knji\xc5\xbeevnosti centralne i yugo-vzhodne Evrope. Pripravila je program za pet predmetov s podro\xc4\x8dja slovenistike/slavistike in za predmet Zgodovina slovenske knji\xc5\xbeevnosti, kulture in literarne kritike za slu\xc5\xa1atelje predmeta Zgodovina slovanskih knji\xc5\xbeevnosti. Je urednica in prevajalka antologije sodobne slovenske knji\xc5\xbeevnosti.'